**Centar za razvojne studije i projekte - plan rada u 2019. godini**

Centar za razvojne studije i projekte nastavit će s organizacijom niza sastanaka s relevantnim pravnim subjektima koji mogu doprinjeti sveukupnom bržem tehnološkom razvitku Republike Hrvatske. Uz to se planiraju slijedeće aktivnosti:

1. Izrada znanstveno tehnoloških podloga i ekspertiza iz područja Geotehnike, Geodezije i Geologije za HŽ infrastrukturu. To obuhvaća provedbu postupaka recenzija i ekspertiza postojećih procesa i postupaka, te mobiliziranje znanstveno-istraživačkih potencijala i ljudskih resursa na stvaranju i uvođenju naprednih tehnologija više dodane vrijednosti, a koji će rezultirati poslovnim uspjehom, tj. gospodarskim razvojem i rastom.
2. Sudjelovanje u diseminacijskim aktivnostima i organizaciji sastanaka na tri EU HORIZON 2020 istraživačka projekta: „DESTinationRAIL – Decision Support Tool for Rail Infrastructure Managers“, „GoSAFE RAIL – Global Safety Management Framework for RAIL Operations“ i „SAFE-10-T – Safety of Transport Infrastructure on the TEN-T Network“.
3. Priprema i prijava novih znanstveno istraživačkih projekata u cjelosti financiranih od Europske Unije u okviru programa Horizon 2020.
4. Pripremi i prijava razvojnih projekata financiranih iz strukturnih fondova Europske Unije u suradnji s privatnim i javnim pravnim subjektima.
5. Priprema i prijava na interdisciplinarne komercijalne javne natječaje za razvojne studije i projekte u zajednici ponuditelja s relevantnim zainteresiranim gospodarskim subjektima iz Hrvatske i inozemstva.
6. Sudjelovanje na sastancima Savjeta centara HATZ-a u cilju postizanja sinergijskog učinka u podizanju znanstvene izvrsnosti.
7. Centar planira predlaganje znanstvenika za dobivanje odgovarajućih priznanja nakon što budu raspisani natječaji za nagrade HATZ-a.
8. Planiraju se tri predavanja priznatih stručnjaka unutar Akademije namijenjena popularizaciji odnosno prepoznatljivosti Akademije i Centra Također se planira organizacija okrugog stola na temu: Uloga HATZ-a u razvoju tehničkih znanosti i prijenosu tehničkih znanja kroz suradnju s akademskom zajednicom.

Prof.dr.sc. Meho Saša Kovačević

Voditelj Centra za Razvojne studije i projekte